શરૂઆતનું ચરણ આપના સ્વાસ્થ્ય માટે સામાન્ય ફળદાયી ગણી શકાય. ખાસ કરીને એસિડિટી, હરસ-મસા, ત્વચામાં બળતરા, આંખોમાં બળતરા, લોહી નીકળે તેવી ઈજાની સમસ્યા થઈ શકે છે. છુટક કામકાજોમાં જોડાયેલા જાતકોને કોઈ મોટો ઓર્ડર મળી શકે છે. નોકરીમાં બોસ આપના કાર્યથી ખુશ રહેશે. અટવાયેલા સરકારી કામકાજમાં સફળતા મળે. જોકે ઉગ્રતા અને આવેશનું પ્રમાણ વધારે રહેશે તેથી કોઈપણ વ્યક્તિ સાથે વ્યવહાર કરતી વખતે ગુસ્સામાં કાબુ રાખવો. આપને નોકરીમાં પ્રગતીની યોગ્ય તક મળશે. આપના કોઈ સારા કાર્યનું પરિણામ આપને ધન પ્રાપ્તિ રૂપે થઇ શકે છે. જીવનસાથી જોડે થયેલી ગેરસમજનું નિવારણ આવશે. ઉત્તરાર્ધના સમયમાં ધન હાનિ થઇ શકે છે. સ્વાસ્થ્યમાં થોડી તકલીફ રહેશે. આપના વિચારોમાં નકારાત્મકતા આવશે. વિદ્યાર્થીઓ માટે સમય ધીમી ગતિએ આગળ વધવાનો છે. ખાસ કરીને અપેક્ષિત પરિણામ માટે વધુ મહેનતની તૈયારી રાખવી પડશે. વ્યવસાયમાં જો નક્કર આયોજન નહીં હોય તો આપને ખાસ સફળતા નહીં મળે. જોકે આ સમયમાં, આપને ક્યાંય પાર્ટી અને સમારંભમાં જવાનું થશે. મિત્રો સાથે મુલાકાત થશે.